### Beslutning

Thea Toft, Uffe Jensen, Frede Kjær, Ronny Krogh, Kenneth Carlsen og Åbjørn Andresen kunne tiltræde indstillingen i overensstemmelse med Magistratens anbefaling.

 Mads Kristiansen tog forbehold med henblik på en nærmere drøftelse i byrådsgruppen.

Bemyndigelse til at tillade opførelse af et nyt byggeri i henholdsvis 3½ og 4½ etager på en ubebygget grund beliggende [adresse]

### Resumé

Der er søgt om at opføre nyt byggeri i henholdsvis 3½ og 4½ etager på [adresse] Grunden er ubebygget og har et stort terrænfald mod [adresse].

 Byggeriet er i overensstemmelse med kommuneplanens bestemmelser om etageantal og bebyggelsesstruktur, men fraviger i mindre grad husdybden i stueetage og kælder. Byggeriet respekterer kommuneplanens intention om, at den karakteristiske bebyggelsesstruktur med haver mod [adresse] mellem [adresse] og [adresse] 19 skal fastholdes.

 En partshøring har medført en række indsigelser. I indsigelserne peges der hovedsageligt på indbliksgener og lysforringelse, byggeriets arkitektoniske udtryk, og at projektet vil betyde værdiforringelse for ejendommene omkring.

 Teknik og Miljø vurderer, at projektet ikke medfører hverken indbliksgener eller væsentlige lysforringelser, og at det er tilpasset området.

### Indstilling

At byrådet godkender det ansøgte projekt og bemyndiger Teknik og Miljø til at meddele de fornødne tilladelser.

### Sagens forløb

26-10-2017 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 30-10-2017 Magistraten
Fremsendes til [adresse] med bemærkning, at Magistraten i mødet den 30. oktober 2017 anbefaler, at byrådet tiltræder Magistratsafdelingen for Teknik og Miljøs indstilling af 5. oktober 2017.

 Rådmand Paw Petersen tog forbehold.

 Grete Jessen kunne ikke tiltræde indstillingen.

 15-11-2017 [adresse]
Fremsendes til Teknisk Udvalg til behandling i henhold til beslutning i byrådets møde den 15. november 2017.
 11-12-2017 Teknisk Udvalg
Thea Toft, Uffe Jensen, Frede Kjær, Ronny Krogh, Kenneth Carlsen og Åbjørn Andresen kunne tiltræde indstillingen i overensstemmelse med Magistratens anbefaling.

 Mads Kristiansen tog forbehold med henblik på en nærmere drøftelse i byrådsgruppen.
 13-12-2017 Aarhus Byråd
Beslutning ikke frigivet